पाएं अपने शहर की ताज़ा ख़बरें और फ्री ई-पेपरडाउनलोड करें
पंचकूला जिले के वैक्सीनेशन सेंटर्स पर अभी भी डाॅक्टर्स और स्टाफ की ओर से लापरवाही बरती जा रही है। इसका खामियाजा लोगों को भुगतना पड़ रहा है और वे वैक्सीन लगवाने के लिए एक से दूसरे सेंटर पर धक्के खा रहे हैं। लोगों की परेशानी को देखते हुए हेल्थ डिपार्टमेंट ने उम्र के हिसाब से समय तय कर दिया है।
एज कैटेगरी के हिसाब से बनाए गए टाइमिंग स्लाॅट पर जाएंगे तो परेशानी नहीं होगी। डिपार्टमेंट ने निर्देश दिए हैं कि हर वैक्सीनेशन सेंटर के बाहर टाइमिंग की जानकारी देनी होगी। साथ में कितनी डाेज मिली है, ये भी लिखना हाेगा। सेक्टर-12ए कम्युनिटी सेंटर के अलावा दूसरे सेंटर्स से विभाग के पास कुछ ऐसे मामले आ रहे थे, जिसमें टाेकन सिस्टम में गड़बड़ हाे रही थी।
आराेप थे कि सेंटर्स में कुछ टाेकन पहले से ही बांट दिए जाते हैं। इसके बाद सेक्टर-12ए कम्युनिटी सेंटर्स काे बंद कर दिया गया। अब हर एज कैटेगरी के लिए टाइमिंग स्लाॅट बना दिए गए हैं। वहीं, एमडीसी सेक्टर-4 की डिस्पेंसरी में लाेगाें काे वैक्सीन की डाेज के बारे में गलत जानकारी दी जा रही है।
मंगलवार को भी यहां कम डाेज मिलने के कारण लाेगाें ने हंगामा कर दिया था। इसके बाद बुधवार काे 100 से बढ़ाकर 200 लाेगाें काे वैक्सीनेट करने के लिए डाेज भेजी गई। लेकिन बुधवार काे भी सेक्टर-4 की डिस्पेंसरी से लाेगाें काे सेक्टर-26 की पाेली क्लीनिक भेजा जाने लगा। स्टाफ ने कहा कि डिपार्टमेंट ने 150 लोगों के लिए ही डोज भेजी हैं।
जानिए, किस उम्र के लोगों को किस समय टीका लगेगा
टाेकन लेने के लिए सुबह साढ़े 6 बजे लाेग पहुंच गए थे डिस्पेंसरी, फिर भी हो रही है परेशानी
एमडीसी सेक्टर-4 डिस्पेंसरी में लाेग सुबह साढ़े 6 बजे ही टाेकन लेने के लिए खड़े हाे गए थे। सुबह 9 बजे से यहां 70 साल से ज्यादा उम्र वाले लाेगाें काे टीका लगाया जाना था। लाेगाें का अाराेप था कि यहां पर बैकडाेर एंट्री से भी वैक्सीनेशन की गई।
एमडीसी सेक्टर-4 की डिस्पेंसरी में पिछले लगातार 4-5 दिनाें से वैक्सीनेशन काे लेकर हंगामा हाे रहा है। लाेगाें का आरोप है कि डाॅक्टर सही जानकारी नहीं देते। यहां से कभी सेक्टर-12ए ताे कभी सेक्टर-26 में टीका लगाने के लिए लाेगाें को भेज देते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn